《送薛应翔人才之京名让》
明代·陶宗仪

持牒喜从乡老荐，画船搥鼓发江城。马空冀北标雄逸，凤起河东仰圣明。

万国朝天黄道直，五云拥日泰阶平。旌旗研影三千字，朱绂银章被宠荣。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。